5220 बोतल अवैध शराब जब्त
पुलिसने बनियाला गांव के पास सोमवार अल सुबह हरियाणा से गुजरात तस्करी कर ले जाई जा रही शराब से भरा ट्रक जब्त किया।
उक्त ट्रक रास्ते में मिट्टी में फंस गया, जिसके चलते उसमें सवार लोग गाड़ी को वहीं छोड़कर भाग गए। एसएचओ रामचंद्र कस्वा के अनुसार रविवार रात सवा तीन बजे मुखबिर से सूचना मिली कि बनियाला गांव के पास रास्ते में एक ट्रक फंसा हुआ है। जिसमें कुछ पदार्थ भरा हुआ है। सूचना पर मौके पर पहुंची पुलिस ने फंसे ट्रक को चैक किया तो उसमें चारे के नीचे शराब के कार्टन भरे हुए थे। आरोपी पुलिस की भनक लगते ही ट्रक को छोड़कर फरार हो गए। पुलिस ने 435 कार्टन में भरी 5220 बोतल हरियाणा निर्मित अंग्रेजी शराब को जब्त किया।
तारानगर. ट्रक से शराब उतारते।
hin_Deva hin_Deva hin_Deva bho_Deva